b'\n_START_ARTICLE_\nNorges Bondelag\n_START_PARAGRAPH_\nNorges Bondelag er den st\xc3\xb8rste interesseorganisasjonen for b\xc3\xb8nder i Norge. Norges Bondelag arbeider for \xc3\xa5 bedre vilk\xc3\xa5rene for landbruket og synliggj\xc3\xb8re landbrukets betydning for samfunnet. Norges Bondelags hovedm\xc3\xa5l for norsk landbruk er \xc3\xa5 \xc3\xb8ke den b\xc3\xa6rekraftige matproduksjonen og sj\xc3\xb8lforsyninga basert p\xc3\xa5 norske ressurser, og \xc3\xa5 \xc3\xb8ke verdiskapinga gjennom bruk av ressursgrunnlaget p\xc3\xa5 den enkelte g\xc3\xa5rden. M\xc3\xa5let med dette er \xc3\xa5 gi n\xc3\xa6ringsutvikling, arbeidsplasser og grobunn for levende lokalsamfunn i hele landet._NEWLINE_Bondelaget selv mottar ikke statsst\xc3\xb8tte, og er \xc3\xb8konomisk og politisk uavhengig._NEWLINE_Laget ble startet i 1896 med tittelen Norsk Landmandsforbund. Dengang skulle det arbeide til beste for landbruksn\xc3\xa6ringen og pr\xc3\xb8ve \xc3\xa5 p\xc3\xa5virke politiske avgj\xc3\xb8relser, med andre ord noenlunde det samme form\xc3\xa5let som i dag. I 1922 skiftet bevegelsen navn til Norges Bondelag, bare to \xc3\xa5r etter at landsm\xc3\xb8tet hadde vedtatt \xc3\xa5 opprette Bondepartiet (n\xc3\xa5: Senterpartiet), som skulle arbeide aktivt og direkte for b\xc3\xb8ndenes interesser p\xc3\xa5 Stortinget. Senterpartiet er i dag helt uavhengig fra Bondelaget._NEWLINE_Norges Bondelag har 63\xc2\xa0000 medlemmer, fordelt p\xc3\xa5 515 lokallag og 18 fylkeslag.\n_START_SECTION_\nStyre\n_START_PARAGRAPH_\nStyret etter \xc3\xa5rsm\xc3\xb8tet i 2017 best\xc3\xa5r av styreleder Lars Petter Bartnes, f\xc3\xb8rste nestleder Bj\xc3\xb8rn Gimming og andre nestleder Fr\xc3\xb8ydis Haugen. Styremedlemmer  er Einar Frogner, Arnstein R\xc3\xb8yneberg, Birte Usland, John Erik Skjelnes Johansen og 1. vara Bodhild Fjelltveit, Nils Asle Dolmseth (Tine ) Arne Elias \xc3\x98ster\xc3\xa5s (Norske Felleskj\xc3\xb8p), Oddveig Gikling-Bj\xc3\xb8rn\xc3\xa5 (Nortura), Ellen Krageberg (Norges Bygdekvinnelag) og Tora Voll Dombu (Norges Bygdeungdomslag).'